Kiakadt a net a kólájába rántott csirkét mártogató nőn – videó
Még a sportriportert is jobban lekötötte a kólába mártott csirke, mint a teniszmeccs.
Vannak, akik képesek kiakadni azon, hogy a franciák a tejeskávéba mártva majszolják a croissant. Bele sem merünk gondolni, mit fognak szólni ezek az emberek ahhoz a nőhöz, aki a US Open egyik meccsén a mielőtt beleharapott volna, a kólájába tunkolta a rántott csirkét.

Az esetre a kommentátorok is felfigyeltek, így az egész internet értesülhetett erről a bizarr kombinációról. A lány ráadásul egyáltalán nem úgy néz ki, mint aki most próbálja először, mondjuk viccből, a kólás csirkét. A mozdulatai alapján nagyon úgy fest, hogy egy jól bevált ízpárosításról van szó.

A netezők nagy része kiakadt, de azért volt akinek felkeltette a kíváncsiságát a dolog. Már csak az a kérdés, hányan csinálják utána?

mashable
csirkefalatok mártogatós kóla